CELEX: 32012R0519
Language: lv
Date: 2012-06-19 00:00:00
Title: Komisijas Regula (ES) Nr. 519/2012 ( 2012. gada 19. jūnijs ), ar ko groza I pielikumu Eiropas Parlamenta un Padomes Regulā (EK) Nr. 850/2004 par noturīgiem organiskajiem piesārņotājiem  Dokuments attiecas uz EEZ

20.6.2012   
            
            
               LV
            
            
               Eiropas Savienības Oficiālais Vēstnesis
            
            
               L 159/1
            
         KOMISIJAS REGULA (ES) Nr. 519/2012
   (2012. gada 19. jūnijs),
   ar ko groza I pielikumu Eiropas Parlamenta un Padomes Regulā (EK) Nr. 850/2004 par noturīgiem organiskajiem piesārņotājiem
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2004. gada 29. aprīļa Regulu (EK) Nr. 850/2004 par noturīgiem organiskajiem piesārņotājiem, ar ko groza Direktīvu 79/117/EEK (1), un jo īpaši tās 14. panta 1. punktu un 14. panta 3. punktu,
   tā kā:
   
               (1)
            
            
               Ar Regulu (EK) Nr. 850/2004 Savienības tiesību aktos tiek īstenotas saistības, kas noteiktas Stokholmas Konvencijā par noturīgiem organiskajiem piesārņotājiem (turpmāk “konvencija”), kura apstiprināta ar Padomes 2004. gada 14. oktobra Lēmumu 2006/507/EK par to, kā Eiropas Kopienas vārdā noslēdz Stokholmas Konvenciju par noturīgajiem organiskajiem piesārņotājiem (2), un 1979. gada Konvencijas par robežšķērsojošo gaisa piesārņošanu lielos attālumos 1998. gada Protokolā par noturīgiem organiskajiem piesārņotājiem (turpmāk “protokols”), kurš apstiprināts ar Padomes 2004. gada 19. februāra Lēmumu 2004/259/EK, ar ko Kopienas vārdā noslēdz Protokolu 1979. gada Konvencijai par gaisa pārrobežu piesārņojumu lielos attālumos ar noturīgiem organiskajiem piesārņotājiem (3) (turpmāk “CLRTAP”).
            
         
               (2)
            
            
               
                  CLRTAP Izpildinstitūcija 27. sesijā, kas norisinājās 2009. gada 14.–18. decembrī, nolēma protokolā iekļaut heksahlorbutadiēnu (4), polihlornaftalīnus (turpmāk “PCN”) un īsās ķēdes hlorparafīnus (turpmāk “SCCP”) (5).
            
         
               (3)
            
            
               Ņemot vērā CLRTAP pieņemtos lēmumus, ir jāatjaunina Regulas (EK) Nr. 850/2004 I pielikuma B daļa, lai iekļautu trīs jaunās vielas, kas minētas protokolā.
            
         
               (4)
            
            
               
                  SCCP laišana tirgū un lietošana Savienībā ir aizliegta ar XVII pielikumu Eiropas Parlamenta un Padomes Regulā (EK) Nr. 1907/2006 (6), kas attiecas uz ķimikāliju reģistrēšanu, vērtēšanu, licencēšanu un ierobežošanu (REACH). Spēkā esošais ierobežojums, kas noteikts SCCP, Savienībā attiecas tikai uz diviem lietojumiem, tāpēc tā piemērošanas joma ir šaurāka nekā ierobežojumam, kas SCCP noteikts ar CLRTAP Izpildinstitūcijas lēmumu. Tāpēc ar šo regulu būtu jāpaplašina SCCP noteiktā ierobežojuma piemērošanas joma Savienībā, aizliedzot to ražošanu, laišanu tirgū un lietošanu, izņemot diviem lietojumiem, kas noteikti par izņēmumiem.
            
         
               (5)
            
            
               Šajā regulā attiecībā uz SCCP noteikto 1 % robežvērtību nevajadzētu uzskatīt par Regulas (EK) Nr. 850/2004 4. panta 1. punkta b) apakšpunktā ietvertā jēdziena “nejaušs mikropiesārņotājs” īstenošanu. Jāveic turpmāka zinātniskā analīze, pirms Komisija var gūt skaidrību par vērtību, kas attiecībā uz SCCP atbilst jēdzienam “nejaušs mikropiesārņotājs”.
            
         
               (6)
            
            
               Uz SCCP noteiktajiem izņēmumiem attiecīgos gadījumos būtu jāattiecina labākās pieejamās metodes lietošanas nosacījums. Komisijai būtu jāturpina izvērtēt šos izņēmumus un drošāku alternatīvu vielu vai tehnoloģiju pieejamību.
            
         
               (7)
            
            
               Konvencijas līgumslēdzēju pušu konferences piektajā sanāksmē, kas norisinājās 2011. gada 25.–29. aprīlī, ar Lēmumu SC-5/3 (7) tika apstiprināts pievienot endosulfānu to NOP sarakstam, kas ar dažiem izņēmumiem jāizskauž visā pasaulē.
            
         
               (8)
            
            
               Ņemot vērā Lēmumu SC-5/3, ir lietderīgi atjaunināt Regulas (EK) Nr. 850/2004 I pielikuma A daļu, lai iekļautu endosulfānu. Tomēr uz endosulfānu attiecas Komisijas 2005. gada 2. decembra Lēmums 2005/864/EK par endosulfāna neiekļaušanu Padomes Direktīvas 91/414/EEK I pielikumā un atļauju atsaukšanu augu aizsardzības līdzekļiem, kuri satur šo aktīvo vielu (8). Tāpēc endosulfāns bez izņēmumiem būtu jāiekļauj Regulas (EK) Nr. 850/2004 I pielikuma A daļā, jo visi izņēmumi, kas atļauti saskaņā ar Lēmumu SC-5/3, ir saistīti ar endosulfāna lietošanu kā augu aizsardzības līdzekli.
            
         
               (9)
            
            
               Ir jāprecizē, ka aizliegumu Regulas (EK) Nr. 850/2004 3. pantā sešus mēnešus pēc tās stāšanās spēkā nepiemēro tādiem izstrādājumiem, kuru sastāvā ir endosulfāns, heksahlorbutadiēns, PCN vai SCCP un kuri ražoti šīs regulas spēkā stāšanās dienā vai pirms tās.
            
         
               (10)
            
            
               Ir arī jāprecizē, ka aizliegumu Regulas (EK) Nr. 850/2004 3. pantā nepiemēro tādiem izstrādājumiem, kuru sastāvā ir endosulfāns, heksahlorbutadiēns, PCN vai SCCP un kuri jau bija lietošanā šīs regulas spēkā stāšanās dienā vai pirms tās.
            
         
               (11)
            
            
               Tehnikas attīstībai jāpielāgo atsauce uz CEN standartiem, kas šobrīd tiek izstrādāti attiecībā uz perfluoroktānsulfoskābi un tās atvasinājumiem (PFOS), lai varētu izmantot citas analīzes metodes ar tādu pašu darbības līmeni.
            
         
               (12)
            
            
               Šajā regulā noteiktie pasākumi ir saskaņā ar atzinumu, ko sniegusi ar Padomes Direktīvu 67/548/EEK (9) izveidotā komiteja,
            
         IR PIEŅĒMUSI ŠO REGULU.
   1. pants
   Regulas (EK) Nr. 850/2004 I pielikumu groza saskaņā ar šīs regulas pielikumu.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2012. gada 19. jūnijā
      
         
            Komisijas vārdā –
         
            priekšsēdētājs
         
         José Manuel BARROSO
      
   
   
      (1)  OV L 158, 30.4.2004., 7. lpp.
   
      (2)  OV L 209, 31.7.2006., 1. lpp.
   
      (3)  OV L 81, 19.3.2004., 35. lpp.
   
      (4)  Lēmums 2009/1.
   
      (5)  Lēmums 2009/2.
   
      (6)  OV L 396, 30.12.2006., 1. lpp.
   
      (7)  SC-5/3, ar ko sarakstam pievieno tehnisko endosulfānu un tā saistītos izomērus.
   
      (8)  OV L 317, 3.12.2005., 25. lpp.
   
      (9)  OV 196, 16.8.1967., 1. lpp.
   
      PIELIKUMS
      Regulas (EK) Nr. 850/2004 I pielikumu groza šādi:
      
                  1)
               
               
                  pielikuma A daļu groza šādi:
                  
                              a)
                           
                           
                              ierakstā, kas attiecas uz perfluoroktānsulfoskābi un tās atvasinājumiem (PFOS), 6. punktu slejā “Īpašs izņēmums lietošanai par starpproduktu vai cita specifikācija” aizstāj ar šādu:
                              
                                          “6.
                                       
                                       
                                          Kolīdz Eiropas Standartizācijas komiteja (CEN) pieņem standartus, tos lieto kā analītiskas pārbaudes paņēmienus, lai pierādītu vielu, preparātu un izstrādājumu atbilstību 1. un 2. punktam. Jebkuru citu analīzes metodi, par kuru lietotājs var pierādīt, ka tai ir līdzvērtīga darbība, iespējams izmantot kā alternatīvu CEN standartiem.”;
                                       
                                    
                        
                              b)
                           
                           
                              pievieno šādu ierakstu:
                              
                                          Viela
                                       
                                       
                                          
                                             CAS numurs
                                       
                                       
                                          EK Nr.
                                       
                                       
                                          Īpašs izņēmums lietošanai par starpproduktu vai cita specifikācija
                                       
                                    
                                          “Endosulfāns
                                       
                                       
                                          115-29-7
                                          959-98-8
                                          33213-65-9
                                       
                                       
                                          204-079-4
                                       
                                       
                                          
                                                      1.
                                                   
                                                   
                                                      Tādu izstrādājumu laišana tirgū un lietošana, kuri ražoti 2012. gada 10. jūlijā vai pirms tā un kuru sastāvdaļa ir endosulfāns, ir atļauta līdz 2013. gada 10. janvārim.
                                                   
                                                
                                                      2.
                                                   
                                                   
                                                      Ir atļauta tādu izstrādājumu laišana tirgū un lietošana, kuri jau ir lietošanā 2012. gada 10. jūlijā vai pirms tā un kuru sastāvdaļa ir endosulfāns.
                                                   
                                                
                                                      3.
                                                   
                                                   
                                                      Uz 1. un 2. punktā minētajiem izstrādājumiem attiecas 4. panta 2. punkta trešā un ceturtā daļa.”;
                                                   
                                                
                                    
                        
            
                  2)
               
               
                  pielikuma B daļā pievieno šādus ierakstus:
                  
                              Viela
                           
                           
                              
                                 CAS Nr.
                           
                           
                              EK Nr.
                           
                           
                              Īpašs izņēmums lietošanai par starpproduktu vai cita specifikācija
                           
                        
                              “Heksahlorbutadiēns
                           
                           
                              87-68-3
                           
                           
                              201-765-5
                           
                           
                              
                                          1.
                                       
                                       
                                          Tādu izstrādājumu laišana tirgū un lietošana, kuri ražoti 2012. gada 10. jūlijā vai pirms tā un kuru sastāvdaļa ir heksahlorbutadiēns, ir atļauta līdz 2013. gada 10. janvārim.
                                       
                                    
                                          2.
                                       
                                       
                                          Ir atļauta tādu izstrādājumu laišana tirgū un lietošana, kuri jau ir lietošanā 2012. gada 10. jūlijā vai pirms tā un kuru sastāvdaļa ir heksahlorbutadiēns.
                                       
                                    
                                          3.
                                       
                                       
                                          Uz 1. un 2. punktā minētajiem izstrādājumiem attiecas 4. panta 2. punkta trešā un ceturtā daļa.
                                       
                                    
                        
                              Polihlornaftalīni (1)
                              
                           
                           
                               
                           
                           
                               
                           
                           
                              
                                          1.
                                       
                                       
                                          Tādu izstrādājumu laišana tirgū un lietošana, kuri ražoti 2012. gada 10. jūlijā vai pirms tā un kuru sastāvdaļa ir polihlornaftalīni, ir atļauta līdz 2013. gada 10. janvārim.
                                       
                                    
                                          2.
                                       
                                       
                                          Ir atļauta tādu izstrādājumu laišana tirgū un lietošana, kuri jau ir lietošanā 2012. gada 10. jūlijā vai pirms tā un kuru sastāvdaļa ir polihlornaftalīni.
                                       
                                    
                                          3.
                                       
                                       
                                          Uz 1. un 2. punktā minētajiem izstrādājumiem attiecas 4. panta 2. punkta trešā un ceturtā daļa.
                                       
                                    
                        
                              Hloralkāni, C10-C13, (īsās ķēdes hlorparafīni) (SCCP)
                           
                           
                              85535-84-8
                           
                           
                              287-476-5
                           
                           
                              
                                          1.
                                       
                                       
                                          Atkāpes ceļā ir atļauta tādu vielu vai preparātu ražošana, laišana tirgū un lietošana, kuri satur SCCP koncentrācijā, kas pēc masas mazāka par 1 %.
                                       
                                    
                                          2.
                                       
                                       
                                          Ja dalībvalstis ziņo Komisijai ne vēlāk par 2015. gadu un pēc tam reizi četros gados par panākto virzību SCCP izskaušanā, atkāpes ceļā ir atļauts ražot, laist tirgū un izmantot šādiem lietojumiem:
                                          
                                                      a)
                                                   
                                                   
                                                      liesmas slāpētāji kaučukā, ko izmanto konveijera lentēm kalnrūpniecībā;
                                                   
                                                
                                                      b)
                                                   
                                                   
                                                      liesmas slāpētāji aizsprostu blīvējumos.
                                                   
                                                
                                    
                                          3.
                                       
                                       
                                          Tādu izstrādājumu laišana tirgū un lietošana, kuri ražoti 2012. gada 10. jūlijā vai pirms tā un kuru sastāvdaļa ir SCCP, ir atļauta līdz 2013. gada 10. janvārim.
                                       
                                    
                                          4.
                                       
                                       
                                          Ir atļauta tādu izstrādājumu laišana tirgū un lietošana, kuri jau ir lietošanā 2012. gada 10. jūlijā vai pirms tā un kuru sastāvdaļa ir SCCP.
                                       
                                    
                                          5.
                                       
                                       
                                          Uz 1. un 2. punktā minētajiem izstrādājumiem attiecas 4. panta 2. punkta trešā un ceturtā daļa.
                                       
                                    Tiklīdz ir pieejama sīkāka informācija par lietojumiem un drošākām alternatīvām vielām vai tehnoloģijām, Komisija pārskata 2. punktā minētos izņēmumus tā, lai pakāpeniski izbeigtu SCCP lietošanu.
                           
                        
            
         (1)  Polihlornaftalīni ir ķīmisko vielu savienojumi, kuru pamatā ir naftalīna gredzenu sistēma, kurā viens vai vairāki ūdeņraža atomi ir aizstāti ar hlora atomiem.”